**REPUBLIKA HRVATSKA**

**ŽUPANIJA KOPRIVNIČKO- KRIŽEVAČKA**

**OSNOVNA ŠKOLA IVAN LACKOVIĆ**

**CROATA KALINOVAC**

**KLASA: 400-02/16-01/5**

**URBROJ: 2137-74-16-2**

**Kalinovac, 29.12. 2016. godine**

**OBRAZLOŽENJE FINANCIJSKOG PLANA OSNOVNE ŠKOLE**

**IVAN LACKOVIĆ CROATA KALINOVAC**

**ZA RAZDOBLJE 2017.-2019.**

**1. UVOD – sažetak djelokruga rada škole**

U Osnovnoj školi Ivan Lacković Croata Kalinovac nastava je organizirana u jutarnjoj smjeni, u petodnevno radnom tjednu. Nastava se, redovna, izborna, dopunska i dodatna, izvodi prema nastavnim planovima i programima, koje je donijelo Ministarstvo znanosti, obrazovanja i športa, Školskom kurikulumu za školsku godinu 2016./17. i Godišnjem planu i programu rada OŠ I.L. Croata Kalinovac za školsku godinu 2016./2017.

Školu polazi 115 učenika u 8 razrednih odjela i to u razrednoj nastavi 55 učenika i u predmetnoj nastavi 60 učenika. Broj djelatnika: 4 učitelja razredne nastave, 12 učitelja predmetne nastave, 2 pomoćnika u nastavi, 4 ostala djelatnika, 2 stručna suradnika (pedagoginja i knjižničar) na pola radnog vremena, 1 tajnica-računovođa, 1 ravnateljica. Nestručno zastupljene nastave nema. U školi radi jedna učiteljica pripravnica kao zamjena za porodni dopust. Škola ima jednog mentora savjetnika i jednog voditelja županijskog stručnog vijeća

Sve učionice u školi opremljene su informatičkom i komunikacijskom opremom (računalo s pristupom internetu i projektorom na stropnom nosaču) i audiovizualnom opremom (televizori i cd playeri). Šest učionica je specijalizirano prema određenim nastavnim predmetima, pa su prema tome i nastavna pomagala smještena u određeni prostor gdje pripadaju, dok su četiri opće učionice u prizemlju namijenjene razrednoj nastavi

Škola je u projektu E-dnevnik i svu razrednu pedagošku dokumentaciju vodi u elektronskom obliku.

**2. OBRAZLOŽENJE PROGRAMA (AKTIVNOSTI I PROJEKATA)**

**Dugoročni plan škole**

* osigurati sustavan način poučavanja učenika, poticati i unapređivati njihov intelektualni, tjelesni, estetski, društveni, moralni i duhovni razvoj u skladu s njihovim sposobnostima i sklonostima
* razvijati učenicima svijest o nacionalnoj pripadnosti, očuvanju povijesno-kulturne baštine i nacionalnog identiteta
* odgajati i obrazovati učenike u skladu s općim kulturnim i civilizacijskim vrijednostima, ljudskim pravima i pravima djece, osposobiti ih za življenje u multikulturalnom svijetu, za poštivanje različitosti i toleranciju te za aktivno i odgovorno sudjelovanje u demokratskom razvoju društva
* osigurati učenicima stjecanje temeljnih (općeobrazovnih) kompetencija
* osposobiti učenike za cjeloživotno učenje

**Kratkoročni plan škole**

Kratkoročni plan škole razrađen je kroz sljedeće sadržaje:

* nastavni plan izborne nastave
* nastavni plan dopunskog rada s učenicima
* nastavni plan dodatnog rada s učenicima
* nastavni plan izvannastavnih aktivnosti
* projekte i programe
* nastavni plan izvanučioničke nastave (terenska nastava, izleti, ekskurzije)

Opći cilj programa je uspostava odgoja i obrazovanja djece, a posebni ciljevi programa su dovršiti odgoj i obrazovanje djece radi smanjenja broja nepismenih i postizanje što boljih rezultata u odgoju i obrazovanju.

**Opis programa**

Financijskim planom sredstva su planirana za provođenje glavnog programa - šifra 18 - Osnovnoškolsko obrazovanje u iznosu 698.923,20 kune. Osim redovne nastave planirani su drugi oblici nastave, aktivnosti i projekti i njihovi izvršitelji.

Izvannastavne aktivnosti su različiti organizacijski oblici okupljanja učenika u slobodno izvannastavno vrijeme u školi. Sadržaji i područja ostvarenja izvannastavnih aktivnosti su raznolika.

To su: kulturno-umjetničko područje, prirodoslovno-matematičko, športsko-zdravstveno-rekreacijsko područje, tehničko stvaralaštvo, očuvanje prirode i okoliša, njegovanje nacionalne i kulturne baštine, društveno-humanističko područje i dr.

Uključivanje učenika u aktivnosti ima važnu ulogu u razvijanju mlade osobe i najdjelotvorniji je način sprječavanja društveno neprihvatljivoga ponašanja.

Izvannastavne aktivnosti planiraju se školskim kurikulumom i godišnjim planom i programom neposrednih nositelja odgojno-obrazovne djelatnosti. Planirane  aktivnosti podijelili smo u skupine učenika koji pohađaju razrednu nastavu (1. - 4. r.) i  predmetnu nastavu (5. - 8. r.).

Učenicima je u ponudi aktivnosti bila omogućena 21 različita aktivnost. Aktivno je bio uključen 261 učenik. Aktivno su uključeni u izvanškolske aktivnosti planirane u školskom kurikulumu.

**Program 1030** Zakonski standard u osnovnom školstvu provodit će se kroz sljedeće aktivnosti i projekte:

* A100052 Aktivnost: Odgojno-obrazovno, administrativno i tehničko osoblje - redovna djelatnost škole – planirana sredstva u iznosu 336.444,00 kune. U ovoj aktivnosti nema odstupanja u odnosu na usvojene projekcije prethodne godine kao ni u projekcijama za 2018. i 2019.godinu

Aktivnost obuhvaća:

* Rashodi financirani iz izvora 1.2. su rashodi za usluge tekućeg i investicijskog održavanja, opskrbu vodom, odvoz smeća i druge komunalne usluge u iznosu od 44.902,00 kune,
* Rashodi financirani iz izvora 5.4. su rashodi službenih putovanja, stručnog usavršavanja, uredskog materijala, materijala za čišćenje i higijenske potrebe, energenata i svih ostalih usluga i rashoda redovnog poslovanja i funkcioniranja škole u iznosu 291.542,00 kune. Posebno napominjemo da su sredstva planirana za stručna usavršavanja, seminare, tečajeve i stručne ispite nedostatna za redovne potrebe škole (planirano ukupno 1.400,00 kuna). Sredstva u iznosu od 1.800,00 kuna za stručnu literaturu nisu dovoljna jer se mora izvršiti pretplata na dva stručna časopisa za tajnicu i računovođu, što godišnje iznosi 2.000,00 kuna. Usluge prijevoza učenika i premije osiguranja ugovara osnivač i iznose 186.163,00 kune. Osnivač provodi postupak objedinjene javne nabave za uredski materijal, materijal i sredstva za čišćenje i održavanje, materijal za higijenske potrebe i njegu, električnu energiju i plin. Za opskrbu električnom energijom škola ima sklopljen ugovor sa HEP – Opskrbom d.o.o., Zagreb do 31. kolovoza 2017. godine a od 1.rujna 2017. godine sklopiti će se ugovor sa opskrbljivačem izabranim temeljem postupka javne nabave od strane osnivača škole. U 2017.godini planiran je liječnički pregled za osmero zaposlenika u vrijednosti od 500,00 kuna po zaposleniku.
* Iz izvora pomoći izravnanja decentraliziranih funkcija za kapitalne projekte planirano je 12.000,00 kuna za kupnju računala i računalne opreme.

**Program 1031** Javne potrebe iznad zakonskog standarda u osnovnom školstvu su sredstva u iznosu od 350.479,20 kuna planirana za rashode energenata, domaćinstvo nekom od županijskih natjecanja, rad grupa slobodnih i kreativnih aktivnosti učenika, izleti, ekskurzije, rad školske kuhinje i pomoćnika u nastavi a provodit će se kroz sljedeće aktivnosti i projekte:

* **A100053 Aktivnost**: **Županijske javne potrebe u osnovnom ško**lstvu – planirana sredstva u iznosu od 275.600,00 kuna obuhvaća:
* Izvor 1.1. su sredstva planirana iz županijskog proračuna iznad zakonskog standarda potrebna za eventualno domaćinstvo nekom od županijskih natjecanja u iznosu od 8.000,00 kuna i sredstva u iznosu od 42.500,00 kuna za pokriće rashoda energenata, prijevoza učenika, vode i deratizacije i dezinsekcije, ako nisu dovoljna sredstva planirana u zakonskom standardu.
* Izvor 3.4. su rashodi planirani iz sredstava vlastitih prihoda od prodaje sakupljenog starog papira, kamata po viđenju, uplate agencija za dnevnice učiteljima pratiteljima na izletima, školi u prirodi i maturalnom putovanju i sredstva donacija trgovačkih društava i poslovnih partnera u sveukupnom iznosu od 13.800,00 kuna. Rashodi su za dnevnice, nabavu uredskog materijala, materijala za čišćenje, sitnog inventara, troškove mobitela ravnateljice, uređenje prostora i obilježavanje blagdana i Dana škole. .
* Izvor 4.5. u iznosu 21.080,00 kuna su uplate zaposlenih, uplate roditelja učenika za osiguranje učenika i školsku knjižnicu..
* Izvor 5.5. su sredstva u iznosu od 186.000,00 kuna, planirana iz proračuna Općine Kalinovac namijenjena za prehranu učenika u školskoj kuhinji, za rad tamburaške grupe i rano učenje engleskog jezika, prijevoz učenika na terensku nastavu, škola plivanja za učenike 3.razreda, „Sigurno u prometu“ , ostali rashodi vezani uz sudjelovanje na međuopćinskim natjecanjima i rashodi vezani uz obilježavanje blagdana i druge redovne potrebe škole.
* Izvor 5.5. su sredstva u iznosu od 2.545.272,00 kn, planirana iz proračuna Ministarstva znanosti, obrazovanja i sporta za plaće, prijevoz na posao i s posla i druga prava zaposlenika, koja proizlaze temeljem Kolektivnog ugovora.
* **K100029 Aktivnost**: **Opremanje OŠ** – financirano iz sredstava uplate učenika za školsku knjižnicu a obuhvaća nabavu potrebnih lektirnih naslova u iznosu od 2.280,00 kuna.
* **Tekući projekt 100048 „Prilika za sve 2“** – izvor 5.6. su sredstva pomoći iz proračuna – EU županija u iznosu 66.906,40 kn, planirana za isplatu plaće, doprinosa i prijevoza za dvoje pomoćnika u nastavi koji su zaposleni radi pomoći učenicima s posebnim potrebama u našoj školi za školsku godinu 2016./2017.
* **Tekući projekt prehrane učenika „Svi u školi, svi pri stolu“** – izvor 5.6. pomoći iz proračuna – EU županija u iznosu 5.692,80 kn, su sredstva namijenjena za financiranje prehrane osam učenika uključenih u projekt.

Osim projekta Prilika za sve 2 i „Svi u školi, svi pri stolu“ planira se partnerstvo u projektu „Poticanje rada s darovitom djecom i učenicima na predtercijarnoj razini“ za koji još škola nema financijske ili materijalne pokazatelje za planiranje.

**Zakonske i druge pravne osnove**

-Zakon o odgoju i obrazovanju u osnovnoj i srednjoj školi, (NN 87/08, 86/09, 92/10, 105/10, 90/11, 16/12, 86/12, 126-12, 94/13 i 152/14),

-Zakon o ustanovama, ( NN 76/93, 29/97, 47/99, 35/08)

-Zakon o proračunu (NN 97/08), Pravilnik o proračunskim klasifikacijama (NN 26/10 i 120/13), Pravilnik o proračunskom računovodstvu i računskom planu (NN124/14) te drugim podzakonskim aktima

-Upute za izradu prijedloga Financijskog plana za 2017.-2019. od 12. listopada 2016., KLASA: 400-06/16-01/44, URBROJ: 2137/1-07/01-16-2 Koprivničko-križevačke županije, Upravnog odjela za obrazovanje, kulturu, znanost, sport i nacionalne manjine.

-Školski kurikulum Osnovne škole Ivan Lacković Croata Kalinovac za šk. godinu 2016./17., kojim je određen nastavni plan i program izbornih predmeta, izvannastavne i izvanškolske aktivnosti i druge odgojno-obrazovne aktivnosti, programi i projekti prema smjernicama hrvatskog nacionalnog obrazovnog standarda.

-Godišnji plan i program rada OŠ Ivan Lacković Croata Kalinovac za školsku godinu 2016./2017., kojim su utvrđeni uvjeti rada u školi, podaci o izvršiteljima rada, podaci o organizaciji rada, broj sati i planovi odgojno-obrazovnog rada, rada ravnateljice i ostalih radnika, rada stručnih tijela, plan stručnog osposobljavanja i podaci o ostalim aktivnostima u funkciji odgojno-obrazovnog rada i poslovanja školske ustanove.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Prioritet nam je osnovnoškolsko obrazovanja i odgoj naših učenika. Nastojat ćemo i u naredne tri godine podići kvalitetu nastave na što višu razinu, i to stalnim i kvalitetnim usavršavanjem učitelja te podizanjem materijalnih i drugih uvjeta, prema našim mogućnostima, na viši standard.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

Poticat će se kvalitetna komunikacija na relacijama učitelj-učenik-roditelj, učenik-učenik, učenik- učitelj, zaposlenici međusobno kroz zajedničke aktivnosti i druženja, kolektivnim upoznavanjem kulturne i duhovne baštine naše domovine i šire.

Poticat će se razvoj pozitivnih vrijednosti i natjecateljskog duha kao primjerice organizacijom nagradnih izleta za razred koji sakupi najviše starih baterija, nagrada učeniku koji pročita najviše knjiga i nagrada najboljem učeniku.

U školi se provode školski preventivni programi koji omogućuju djetetu stvoriti pozitivnu slike o sebi, pomoći u rješavanju kriznih situacija, otvoriti komunikaciju između učitelja i učenika, prihvatiti različitost među djecom, organizirati slobodno vrijeme, ponuditi različite izvannastavne i izvanškolske aktivnosti, osposobiti učenika za samopomoć i samozaštitu. Za provedbu školskih preventivnih programa nisu predviđena posebna financijska sredstva a ukoliko bude potrebno osigurat će se iz vlastitih sredstava ili donacija.

Izvannastavne aktivnosti bit će organizirane preko grupa za razrednu nastavu, a to su: dramska družina, šahovska grupa, pjevački zbor, ritmička grupa, tamburaška grupa, vjeronaučna grupa, rano učenje engleskog jezika, mala škola informatike, rukomet i nogomet. Za učenike predmetne nastave izvannastavne aktivnosti provode se kroz rad literarno-novinarske družine, „kaj volimo“, matematičke grupe, dramske, vjeronaučne, tamburaške grupe, pjevačkog zbora, šahovske grupe, kreativne grupe – domaćinstva, likovne grupe, klub mladih tehničara, ekološke družine, Crvenog križa, rukomet, nogomet, stolni tenis i badminton. Rad grupa slobodnih aktivnosti predstavit će se tijekom godine kroz sudjelovanja na raznim natjecanjima, priredbama za Svetog Nikolu, Božić, Dan škole i druge kulturne i javne manifestacije na razini mjesta i šire.

Učitelji razredne i predmetne nastave permanentno će se usavršavati na stručnim sastancima, seminarima i savjetovanjima koje je organizirala i u Katalogu stručnih skupova objavila Agencija za odgoj i obrazovanje te na županijskim stručnim vijećima organiziranima na nivou županije i na školskim stručnim aktivima i učiteljskim vijećima. Svaki učitelj i stručni suradnik dužan je popuniti obrazac individualnog plana i programa usavršavanja za svaku školsku godinu i koji se prilaže Izvješću o izvršenju godišnjeg plana i programa rada škole. Svim učiteljima naše škole, koji to žele, omogućeno je da kroz svoj rad, stručna usavršavanja i kulturno-javno djelatnost škole stječu potrebne bodova za napredovanje u zvanju. Za sada imamo jednu učiteljicu koja je napredovala u zvanje mentor – savjetnik, dok se za napredovanje u zvanje mentor pripremaju još tri učiteljice.

Pokazatelj uspješnosti je uključenost svih 115 učenika škole u najmanje jednu izvannastavnu aktivnost dok je većina učenika uključena u dvije, tri a nadareniji učenici i više slobodnih aktivnosti.

Rezultat težnje za podizanje kvalitete nastave na što višu razinu i stručnog usavršavanja učitelja su vrlo dobri rezultati učenika postignuti na natjecanjima u znanju od školske, preko međuopćinske do županijske razine, upis učenika završnog (8.) razreda u odabrane željene srednje škole i uspješnost u nastavku školovanja.

Agencija za odgoj i obrazovanje prepoznala je vrijednost, uspješnost i dobar timski rad ravnateljice, učitelja i učenika OŠ Ivan Lacković Croata Kalinovac, te nam dvije godine za redom povjerava organizaciju državnog natjecanja u znanju i organizaciju stručnog skupa za učitelje na međunarodnoj razini, što je veliko priznanje za jednu malu školu kao što je naša, tim više što znamo da niti jedna škola u Koprivničko-križevačkoj županiji do 2015.godine nije bila domaćin nekom državnom natjecanju.

**3. ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Plan prihoda iz svakog od raspoloživih izvora financiranja je slijedeći:

* iz državnog proračuna u 2017.godini plan je ostvariti 2.545.272 kn prihoda, u 2018.godini 2.557.270 kn i 2019.godini 2.559.360 kuna,
* iz županijskog proračuna zakonski standard u 2017.godini planirano je ostvariti 348.444 kn prihoda, isti iznos planira se i u projekcijama za 2018.god. i 2019.god.
* iz županijskog proračuna iznad zakonskog standarda u 2017. godini planirana su sredstva u iznosu od 50.500 kn prihoda, a isti iznos planiran je u projekcijama za 2018. i 2019.god. ,
* iz proračuna Općine Kalinovac u 2017.god. planirali smo ostvariti 186.000 kn prihoda. Isti iznos planiran je i u projekcijama za 2018.god. i 2019.god.,
* na tržištu od prodaje starog papira i drugih proizvoda kao i pruženih usluga u 2017. planira se ostvarenje prihoda od 13.790 kn, u 2018.godini 13.790 kn i 2019.gdini 13.790 kn,
* od sufinanciranja roditelja i zaposlenih u 2017. planirano je 21.080 kn , u 2018.godini 21.080 kn i 2019.godini 21.080 kn,
* od donacija u 2017. plan je ostvariti 6.500 kn, u 2018.godini 6.500 kn i 2019.godini 6.500 kn,
* od kamata na depozite po viđenju u 2017.godini planirano je ostvariti prihod od 10 kn, u 2018.godini 10 kn i u 2019.godini 10 kn.

Prihodima iz državnog proračuna predviđeno je financiranje rashoda za zaposlene (plaća, prijevoz i ostala prava iz Kolektivnog ugovora) u iznosu od 2.545.272 kuna u 2017.god., 2.557.270 kn u 2018. i 2.559.360 kn u 2019.godini. Broj zaposlenih: 4 učitelja razredne nastave, 12 učitelja predmetne nastave, 2 spremačice, 1 domar, 1 kuharica, 2 stručna suradnika (pedagoginja i knjižničar) na pola radnog vremena, 1 tajnica-računovođa, 1 ravnateljica. Prava koja proizlaze iz Kolektivnog ugovora planirana su na razini 2016. Projekcije potrebnih sredstava za plaće u 2018.i 2019.godinu uvećane su za 0,5% za minuli rad.

Prihodima iz županijskog proračuna predviđeno je financiranje materijalnih rashoda i usluga za redovnu djelatnost škole i natjecanja.

Prihodima iz općinskog proračuna predviđeno je financiranje prehrane učenika u školskoj kuhinji koji nisu uključeni u projekt „Svi u školi, svi pri stolu“, rad tamburaške grupe i rano učenje engleskog jezika, prijevoz učenika na terensku nastavu, škola plivanja za učenike 3.razreda, „Sigurno u prometu“, međuopćinska natjecanja i ostali rashodi vezani za obilježavanje blagdana i Dana škole i nagrade najuspješnijim učenicima.

Prihodima od donacija financiraju se nagrade (razredu) učenicima koji su sakupili najviše starih baterija i ostali rashodi za provođenje ekoloških aktivnosti.

Prihodima od prodaje starog papira financira se nabava uredskog i potrošnog materijala za provođenje ekoloških programa.

Uplatama roditelja financira se osiguranje učenika, izleti i ekskurzije učenika i kupnja knjiga za školsku knjižnicu.

Uplatama zaposlenih sufinancira se nabava hrane za školsku kuhinju.

Sredstva tekućeg projekta „Prilika za sve 2” namjenjena su za plaću i prijevoz na posao i s posla za dvoje pomoćnika u nastavi za učenike po prilagođenom programu.

Sredstva projekta „Svi u školi, svi pri stolu” namjenjena su za prehranu 8 učenika uključenih u projekt.

**4. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

U potpunosti je ostvareno redovno odvijanje nastavnog procesa. Postignut je slijedeći

SVEUKUPAN USPJEH 116 učenika:

odličan – 25 učenika razredne nastave +22 učenika predmetne nastave =47 (41%)

vrlo dobar - 20 učenika razredne nastave +26 učenika predmetne nastave=46 (40%)

dobar – 6 učenika razredne nastave +17 učenika predmetne nastave=23 (19%)

dovoljan – 0

nedovoljan - 0

Učenici naše škole sudjelovali su na mnogim natjecanjima na kojima su ostvarili značajne rezultate.

**Prikaz postignuća na natjecanjima i smotrama**

**Međunarodna natjecanja**

**Na** **Međunarodnom matematičkom natjecanju Klokan bez granica** školu je predstavljalo 39 učenika od 2. do 7. razreda, a 6 učenika ušlo je u 10 % najbolje plasiranih u Republici Hrvatskoj.

**MATHEMA –natjecanje iz matematike**

U kategoriji učenika 5. razreda naša ekipa osvojila je 3. mjesto.

**Natjecanje u robotici Croatian Makers lige-** učenik 6. razreda osvojio 1. mjesto.

**MeđuŽUPANIJSKA natjecanja**

VJERONAUČNA OLIMPIJADA -5. mjesto

**Županijska natjecanja**

Na županijskoj razini natjecanja sudjelovalo je ukupno 14 učenika ili 12%

Matematika -3 učenika: 5.r.-1. mjesto, 5.r.-8. mjesto, 6.r.-6. mjesto

Geografija-5 učenika:- 6.r.-1. mjesto,- 6.r.-6. mjesto, - 5.r.-5. mjesto, - 8.r.-1. mjesto, 8.r. 6. mjesto

Njemački jezik- 1 učenik : 8.r. -2. mjesto

Biologija- 1 učenik: 7.r.-11. mjesto

LIDRANO-1 učenik iz 4. razreda

Čitanjem do zvijezda – 7. mjesto

**Ostala natjecanja i smotre**

Školska razina natjecanja

Na školskoj razini natjecanja u znanju sudjelovalo je ukupno 58 učenika ili 50%

Oni s najuspješnijim rezultatima ostvarili su plasman na međuopćinsku, županijsku ili međužupanijsku razinu natjecanja.

Na međuopćinskoj razini natjecanja sudjelovalo je ukupno 45 učenika ili 39%.

Izvanučionička nastava realizirana je prema Pravilniku o izmjenama i dopunama Pravilnika o izvođenju izleta, ekskurzija i drugih odgojno-obrazovnih aktivnosti i planu izvanučioničke nastave koji je sastavni dio školskog kurikuluma.

Planirana izvanučionička nastava za učenike razredne nastave u neposrednom školskom okružju : školska zgrada- okoliš škole, promet, kultura stanovanja- posjet obiteljskoj kući i stambenoj zgradi , vode u zavičaju, šetnja mjestom prilikom upoznavanja mjesta u kojem živimo, priroda, životni uvjeti, sunce, voda, zrak, tlo, život biljaka, život životinja, travnjaci, šume, nizinski zavičaj –godišnja doba, zanimanja ljudi u zavičaju, posjet vatrogasnoj postaji Kalinovac-2.r.

Planirana izvanučionička nastava u neposrednom školskom okružju za učenike predmetne nastave:posebnosti užeg zavičaja kroz terensku nastavu i suradnju s učenicima OŠ Ferdinandovac i sa prof. Elizabetom Trepotec Marić i učenicima 8. r.

Posjet knjižnici članovi literarno-novinarske družine.

Učenici 1., 2. 3. i 7. r. -pobjednici u sakupljanju starih baterija-sponzor poduzeće Friš-Križevci-jednodnevni izlet- bazeni Cerine u Koprivnici i Kino Velebit Koprivnica-realizirano 15.6.2016.

ŠKOLSKA EKSKURZIJA UČENIKA 7. R. I ŠKOLA U PRIRODI 4.R. -Biograd na Moru - učenici 4. r. i 7.r –realizirano direktnim potpisivanjem ugovora roditelja učenika sa turističkom agencijom.

ŠKOLA PLIVANJA - učenici 3. r. u suradnji sa OŠ FERDINANDOVAC--realizirano od 18.-22.4.2016.-bazeni Cerine u Koprivnici.

 Sve brojne aktivnosti prezentiraju se na sportskim natjecanjima, natjecanjima u znanju i kulturno – umjetničkim priredbama vezanim uz obilježavanje blagdana na razini škole i mjesta, obilježavanje Dana škole, sudjelovanja na raznim manifestacijama i natjecanjima organiziranim na nivou županije a i šire.

Sve aktivnosti učenika i njihovih mentora- učitelja kao i ostalih djelatnika škole redovito ažuriramo na web stranici škole.

Izvannastavne aktivnosti su različiti organizacijski oblici okupljanja učenika u slobodno izvannastavno vrijeme u školi. Sadržaji i područja ostvarenja Izvannastavnih aktivnosti veoma su raznolika.

To su: kulturno-umjetničko područje, prirodoslovno-matematičko, športsko-zdravstveno-rekreacijsko područje, tehničko stvaralaštvo, očuvanje prirode i okoliša, njegovanje nacionalne i kulturne baštine, društveno-humanističko područje i dr.

Uključivanje učenika u aktivnosti ima važnu ulogu u razvijanju mlade osobe i najdjelotvorniji je način sprječavanja društveno neprihvatljivoga ponašanja.

Izvannastavne aktivnosti planiraju se školskim kurikulumom i godišnjim planom i programom neposrednih nositelja odgojno-obrazovne djelatnosti. Planirane  aktivnosti podijelili smo u skupine učenika koji pohađaju razrednu nastavu (1. - 4. r.) i  predmetnu nastavu (5. - 8. r.).

Učenicima je u ponudi aktivnosti bila omogućena 21 različita aktivnost. Aktivno je bio uključen 261 učenik. Aktivno su uključeni u izvanškolske aktivnosti planirane u školskom kurikulumu.

Godišnji plan i program rada izvannastavnih i izvanškolskih aktivnosti realiziran je u potpunosti.

 RAVNATELJICA:

 Mirjana Bazijanec, dipl.uč.,

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 PREDSJEDNICA ŠKOLSKOG

 ODBORA:

 Jasna Miklaušić, uč.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_